CELEX: 32021D1443
Language: et
Date: 2021-08-26 00:00:00
Title: Euroopa Keskpanga otsus (EL) 2021/1443, 26. august 2021, millega volitatakse tööüksuste juhte tegema sisemudeleid ja tähtaegade pikendamist käsitlevaid delegeeritud otsuseid (EKP/2021/40)

6.9.2021   
               
               
                  ET
               
               
                  Euroopa Liidu Teataja
               
               
                  L 314/30
               
            
         EUROOPA KESKPANGA OTSUS (EL) 2021/1443,
         26. august 2021,
         millega volitatakse tööüksuste juhte tegema sisemudeleid ja tähtaegade pikendamist käsitlevaid delegeeritud otsuseid (EKP/2021/40)
         EUROOPA KESKPANGA JUHATUS,
         võttes arvesse Euroopa Liidu toimimise lepingut,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 11.6,
         võttes arvesse Euroopa Keskpanga 16. novembri 2016. aasta otsust (EL) 2017/933 otsustamispädevuse delegeerimise üldraamistiku kohta seoses järelevalveülesannetega seotud õigusaktidega (EKP/2016/40), (1) eelkõige selle artikleid 4 ja 5,
         võttes arvesse Euroopa Keskpanga 3. augusti 2021. aasta otsust (EL) 2021/1442 teatavate sisemudeleid ja tähtaegade pikendamist käsitlevate otsuste tegemise pädevuse delegeerimise kohta (EKP/2021/38), (2) ning eelkõige selle artiklit 3,
         võttes arvesse Euroopa Keskpanga 19. veebruari 2004. aasta otsust EKP/2004/2, millega võetakse vastu Euroopa Keskpanga kodukord, (3) ning eelkõige selle artiklit 10,
         ning arvestades järgmist:
         
                     (1)
                  
                  
                     Kuna Euroopa Keskpank (EKP) peab oma järelevalveülesannete täitmiseks tegema suurel hulgal otsuseid, on kehtestatud kord konkreetsete delegeeritud otsuste tegemiseks.
                  
               
                     (2)
                  
                  
                     Delegeerimisotsus kehtib, kui EKP juhatus teeb otsuse, millega volitatakse üks või mitu tööüksuste juhti tegema otsuseid delegeerimisotsuse alusel.
                  
               
                     (3)
                  
                  
                     Tööüksuse juhtide määramisel peab EKP juhatus arvesse võtma delegeerimisotsuse tähtsust ja adressaatide arvu, kellele delegeeritud otsus tuleb saata.
                  
               
                     (4)
                  
                  
                     Euroopa Keskpanga otsuse EKP/2004/2 artikli 10 lõige 1 sätestab, et EKP juhatus otsustab EKP tööüksuste arvu ning iga tööüksuse nime ja pädevuse üle.
                  
               
                     (5)
                  
                  
                     EKP järelevalvenõukogu esimehega on konsulteeritud nende tööüksuste juhtide osas, kellele tuleks delegeerida volitused sisemudeleid ja tähtaegade pikendamist käsitlevate otsuste tegemiseks,
                  
               ON VASTU VÕTNUD KÄESOLEVA OTSUSE:
         
            Artikkel 1
            Mõisted
            Käesolevas otsuses kasutatakse otsuse (EL) 2021/1442 (EKP/2021/38) artiklis 1 sätestatud mõisteid.
         
         
            Artikkel 2
            Sisemudeleid ja tähtaegade pikendamist käsitlevad delegeeritud otsused
            
               1.   Otsuse (EL) 2021/1442 (EKP/2021/38) artikli 3 kohased delegeeritud otsused, välja arvatud Euroopa Keskpanga otsuse (EL) 2019/1376 (EKP/2019/23) (4) artikli 1 punktis 3 määratletud olulise osaluse otsused kavandatava omandamise lõpuleviimise maksimumperioodi pikendamise kohta, võtab vastu üks järgmistest tööüksuste juhtidest:
               
                           a)
                        
                        
                           süsteemselt oluliste pankade ja rahvusvaheliste pankade peadirektoraadi peadirektor või peadirektori asetäitja, kui asjaomase järelevalve alla kuuluva üksuse või grupi üle teostab järelevalvet süsteemselt oluliste pankade ja rahvusvaheliste pankade peadirektoraat;
                        
                     
                           b)
                        
                        
                           universaalpankade ja mitmekesiste laenuandjate peadirektoraadi peadirektor või peadirektori asetäitja, kui asjaomase järelevalve alla kuuluva üksuse või grupi üle teostab järelevalvet universaalpankade ja mitmekesiste laenuandjate peadirektoraat;
                        
                     
                           c)
                        
                        
                           spetsialiseerunud krediidiasutuste ja vähem oluliste krediidiasutuste peadirektoraadi peadirektor või peadirektori asetäitja, kui asjaomase järelevalve alla kuuluva üksuse või grupi üle teostab järelevalvet spetsialiseerunud krediidiasutuste ja vähem oluliste krediidiasutuste peadirektoraat.
                        
                     
            
               2.   Kooskõlas otsuse (EL) 2021/1442 (EKP/2021/38) artikliga 3 tehtavad delegeeritud otsused kavandatava omandamise lõpuleviimise maksimumkestuse pikendamise kohta, mis hõlmavad Euroopa Keskpanga määruse (EL) nr 468/2014 (EKP/2014/17) (5) artikli 2 punktis 16 määratletud järelevalve alla kuuluvaid olulisi üksusi, võtab vastu ühtse järelevalvemehhanismi tegevuse juhtimise ja korraldamise peadirektoraadi peadirektor või asepeadirektor või nende äraolekul tegevuslubade osakonna juhataja ja üks järgmistest tööüksuste juhtidest:
               
                           a)
                        
                        
                           süsteemselt oluliste pankade ja rahvusvaheliste pankade peadirektoraadi peadirektor või peadirektori asetäitja, kui asjaomase järelevalve alla kuuluva üksuse või grupi üle teostab järelevalvet süsteemselt oluliste pankade ja rahvusvaheliste pankade peadirektoraat;
                        
                     
                           b)
                        
                        
                           universaalpankade ja mitmekesiste laenuandjate peadirektoraadi peadirektor või peadirektori asetäitja, kui asjaomase järelevalve alla kuuluva üksuse või grupi üle teostab järelevalvet universaalpankade ja mitmekesiste laenuandjate peadirektoraat;
                        
                     
                           c)
                        
                        
                           spetsialiseerunud krediidiasutuste ja vähem oluliste krediidiasutuste peadirektoraadi peadirektor või peadirektori asetäitja, kui asjaomase järelevalve alla kuuluva üksuse või grupi üle teostab järelevalvet spetsialiseerunud krediidiasutuste ja vähem oluliste krediidiasutuste peadirektoraat.
                        
                     Kui kooskõlas otsuse (EL) 2019/1376 (EKP/2019/23) artiklitega 3 ja 4 tehtav delegeeritud otsus käsitleb mitut järelevalve alla kuuluvat olulist üksust, on asjakohane järelevalve alla kuuluv üksus see järelevalve alla kuuluv üksus või grupp, milles olulist osalust omandatakse.
            
            
               3.   Kooskõlas otsuse (EL) 2021/1442 (EKP/2021/38) artikliga 3 tehtavad delegeeritud otsused, mis ei hõlma järelevalve alla kuuluvaid olulisi üksusi, võtab vastu ühtse järelevalvemehhanismi tegevuse juhtimise ja korraldamise peadirektoraadi peadirektor või peadirektori asetäitja või nende äraolekul tegevuslubade osakonna juhataja.
            
         
         
            Artikkel 3
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Frankfurt Maini ääres, 26. august 2021
            
               
                  EKP president
               
               Christine LAGARDE
            
         
         
            (1)  ELT L 141, 1.6.2017, lk 14.
         
            (2)  Vt käesoleva Euroopa Liidu Teataja lk 22.
         
            (3)  ELT L 80, 18.3.2004, lk 33.
         
            (4)  Euroopa Keskpanga 23. juuli 2019. aasta otsus (EL) 2019/1376 krediidiasutuste üleeuroopaliste tegevuslubade, oluliste osaluste omandamise ja tegevusloa kehtetuks tunnistamise osas otsuste tegemise pädevuse delegeerimise kohta (EKP/2019/23) (ELT L 224, 28.8.2019, lk 1).
         
            (5)  Euroopa Keskpanga 16. aprilli 2014. aasta määrus (EL) nr 468/2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (SSMi raammäärus) (EKP/2014/17) (ELT L 141, 14.5.2014, lk 1).